**7η κινητικότητα Erasmus+:**

**« Outdoor Learning for Holistic Education: Enhancing Skills Through Nature- based Activities**»

***Barcelona 23/6/2025 – 27/ 6/2025***

Από τις 23/6/2025 μέχρι τις 27/6/2025 πραγματοποιήθηκε στο πλαίσιο του προγράμματος Erasmus+ κινητικότητα σε συνεργασία με τον εκπαιδευτικό οργανισμό SpainBcn Programs στην Βαρκελώνη.

Η εκπαιδευτικός του σχολείου μας Μαρία Αντωνίου παρακολούθησε σεμινάριο με τίτλο :

*« Outdoor Learning for Holistic Education: Enhancing skills through Nature – based activities»*

και έλαβε μέρος σε βιωματικά εργαστήρια που εξυπηρετούν τους στόχους της σχολικής μας μονάδας για ενίσχυση του θετικού κλίματος και την βελτίωση των μαθησιακών αποτελεσμάτων.

Μέσα από ποικίλες δραστηριότητες και επισκέψεις σε πολιτιστικά και περιβαλλοντικά κέντρα, οι συμμετέχοντες είχαν την ευκαιρία να γνωρίσουν τρόπους με τους οποίους οι εκτός τάξης δραστηριότητες μπορούν να ενισχύσουν τη γνωστική, συναισθηματική και σωματική ανάπτυξη των παιδιών, καθώς και να γνωρίσουν περισσότερα για τον ρόλο της μάθησης σε εξωτερικούς χώρους ως μια καινοτόμο και αποτελεσματική προσέγγιση στην εκπαίδευση. Επιπλέον, οι εκπαιδευτικοί είχαν την ευκαιρία να εξερευνήσουν μεθόδους για τον σχεδιασμό και την εφαρμογή δραστηριοτήτων σε εξωτερικούς χώρους που ενισχύουν την δημιουργικότητα, την επίλυση προβλημάτων και την ομαδική εργασία και να γνωρίσουν παραλληλα την σημασία αξιοποίησης των τοπικών πολιτιστικών πόρων ως σημαντικά εκπαιδευτικά εργαλεία . Τέλος, στα πλαίσια των βιωματικών εργαστηρίων οι συμμετέχοντες είχαν την ευκαιρία να συζητήσουν μεταξύ τους και να ανταλλάξουν απόψεις και εμπειρίες για τις μεθόδους που χρησιμοποιούν στην καθημερινή τους διδασκαλία και τον τρόπο με τον οποίο σχεδιάζουν και εκτελούν υπαίθριες εκπαιδευτικές δραστηριότητες με σκοπό την δημιουργία ενός θετικού σχολικού κλιματος και την επίτευξη καλύτερων μαθησιακών αποτελεσμάτων.

